CELEX: 32021D0014
Language: hu
Date: 2021-01-07 00:00:00
Title: A Tanács (KKBP) 2021/14 határozata (2021. január 7.) az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról

2021.1.8.   
               
               
                  HU
               
               
                  Az Európai Unió Hivatalos Lapja
               
               
                  L 5/16
               
            
         A TANÁCS (KKBP) 2021/14 HATÁROZATA
         (2021. január 7.)
         az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. április 15-én elfogadta az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) szóló 2014/219/KKBP határozatot (1).
                  
               
                     (2)
                  
                  
                     A Tanács 2019. február 21-én elfogadta a (KKBP) 2019/312 határozatot (2), amellyel 2021. január 14-ig meghosszabbította az EUCAP Száhel Mali megbízatását.
                  
               
                     (3)
                  
                  
                     A Tanács 2019. május 13-án elfogadta a (KKBP) 2019/762 határozatot (3), amellyel kiigazította az EUCAP Száhel Mali megbízatását a Száhel-övezeti KBVP-fellépés regionalizációjához való hozzájárulás érdekében, valamint létrehozta a regionális tanácsadó és koordinációs egységet.
                  
               
                     (4)
                  
                  
                     A Tanács 2020. május 14-én elfogadta a (KKBP) 2020/652 határozatot (4), amellyel a 2021. január 14-ig tartó időszakra megemelte az EUCAP Száhel Mali pénzügyi referenciaösszegét.
                  
               
                     (5)
                  
                  
                     A Politikai és Biztonsági Bizottság az EUCAP Száhel Mali stratégiai felülvizsgálatának keretében 2020. október 13-án az EUCAP Száhel Mali megbízatásának 2023. január 31-ig történő meghosszabbítására, 2020. november 5-én pedig az EUCAP Száhel Mali megbízatásának kiigazítására vonatkozó ajánlást fogalmazott meg.
                  
               
                     (6)
                  
                  
                     A 2014/219/KKBP határozatot ennek megfelelően módosítani kell.
                  
               
                     (7)
                  
                  
                     Az EUCAP Száhel Mali végrehajtására olyan helyzetben kerül majd sor, amely rosszabbodhat és akadályozhatja az Unió külső tevékenysége tekintetében az Európai Unióról szóló szerződés 21. cikkében meghatározott célok elérését,
                  
               ELFOGADTA EZT A HATÁROZATOT:
         
            1. cikk
            A 2014/219/KKBP határozat a következőképpen módosul:
            
                        1.
                     
                     
                        a 2. cikk (2) bekezdésének helyébe a következő szöveg lép:
                        
                           „(2)   Az államhatalom helyreállításának mali folyamatát, valamint a 2015. május 15-én és június 20-án aláírt mali béke- és megbékélési megállapodás végrehajtását támogatandó, és az egyéb nemzetközi szereplőkkel, így különösen az ENSZ Maliban működő többdimenziós integrált stabilizációs missziójával (MINUSMA) szoros együttműködésben, a Mali kormányának vezetésével megvalósítandó biztonsági reform végrehajtásához az EUCAP Száhel Mali segítséget és tanácsot nyújt a belső biztonsági erőknek a következő célból:
                           
                                       a)
                                    
                                    
                                       a belső biztonsági erők műveleti hatékonyságának javítása;
                                    
                                 
                                       b)
                                    
                                    
                                       a belső biztonsági erők egyes szervezetei vezetési struktúrájának helyreállítása az erőforrásokkal való összehangoltabb gazdálkodás segítségével;
                                    
                                 
                                       c)
                                    
                                    
                                       az igazságügyi és közigazgatási hatóságok szerepének megerősítése a belső biztonsági erők feladatának irányítása és ellenőrzése terén, hozzájárulva ezzel a korrupció és a büntetlenség megelőzéséhez;
                                    
                                 
                                       d)
                                    
                                    
                                       a belső biztonsági erők Mali középső részébe történő átvezénylésének elősegítése; valamint
                                    
                                 
                                       e)
                                    
                                    
                                       annak támogatása, hogy Mali polgári közigazgatási hatóságainak működése egy fokozatos és moduláris folyamat keretében és a jó kormányzás alapelvei mentén helyreálljon Mali középső részén.”;
                                    
                                 
                     
                  
                        2.
                     
                     
                        a 14. cikk (1) bekezdése a következő albekezdéssel egészül ki:
                        „Az EUCAP Száhel Malival kapcsolatos kiadások fedezésére szolgáló pénzügyi referenciaösszeg a 2021. január 15. és 2023. január 31. közötti időszakban 89 100 000 EUR.”;
                     
                  
                        3.
                     
                     
                        a 14a. cikk (3) bekezdésének helyébe a következő szöveg lép:
                        
                           „(3)   A regionális tanácsadó és koordinációs egység céljai a meglévő, Száhel-övezetbeli KBVP-missziókkal szoros együttműködésben a következők:
                           
                                       a)
                                    
                                    
                                       a Száhel-övezet G5-struktúrái és a Száhel-övezet G5-országai közötti együttműködés és koordináció javítása a védelem és biztonság területén a regionális együttműködési és műveleti képességek erősítése céljából, tiszteletben tartva a nemzetközi jogot, az emberi jogokat, valamint a Tanács 2018. december 10-i következtetéseiben foglaltak szerinti, a nőkre, a békére és a biztonságra vonatkozó uniós stratégiai megközelítést;
                                    
                                 
                                       b)
                                    
                                    
                                       a KBVP-fellépés regionalizálásának előkészítése és támogatása a Száhel-övezet G5-országai nemzeti kapacitásainak megerősítése céljából;
                                    
                                 
                                       c)
                                    
                                    
                                       a Száhel-övezet G5-országainak összes partnerével végzett információgyűjtés és -megosztás megszervezésének elősegítése és támogatása, a Száhel-övezet G5-országaiban működő uniós küldöttségek, valamint a Száhel-övezet biztonságáért és stabilitásáért létrejött partnerség (P3S-kezdeményezés) titkárságának támogatása érdekében.”;
                                    
                                 
                     
                  
                        4.
                     
                     
                        a 18. cikk második mondatának helyébe a következő szöveg lép:
                        „Ezt a határozatot 2023. január 31-ig kell alkalmazni.”
                     
                  
         
            2. cikk
            Ez a határozat az elfogadásának napján lép hatályba.
            A határozatot 2021. január 15-től kell alkalmazni.
         
         
            Kelt Brüsszelben, 2021. január 7-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 113., 2014.4.16., 21. o.
         
         
            (2)  A Tanács (KKBP) 2019/312 határozata (2019. február 21.) az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról és hatályának meghosszabbításáról (HL L 51., 2019.2.22., 29. o.).
         
            (3)  A Tanács (KKBP) 2019/762 határozata (2019. május 13.) az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról (HL L 125., 2019.5.14., 18. o.).
         
            (4)  A Tanács (KKBP) 2020/652 határozata (2020. május 14.) az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról (HL L 153., 2020.5.15., 5. o.).